section_heading: Životopis
paragraph_text: Nakon osamostaljenja Hrvatske ulazi u politiku. Bio je ministar industrije, brodogradnje i energetike (1992. – 93.), član Vijeća za strategiju razvitka Hrvatske 1992., prvi župan Krapinsko-zagorske županije (1993. – 95.), član Vijeća za unutarnju politiku, nacionalnu sigurnost i oružane snage. Bio je jedan od najbližih suradnika prvog hrvatskog predsjednika dr Franje Tuđmana kojem je bio službeni savjetnik za lokalnu samoupravu i tehnološki razvoj (1995. – 2000.). Na izborima 2001. godine za Općinsko vijeće Zagorska Sela bio je nositelj stranačke liste HDZ-a.